“Qoradori-2018”. O‘rta Chirchiqda 8 kg.dan ortiq giyohvandlik moddasi aniqlandi

Toshkent viloyatining O‘rta Chirchiq tumanida 2018 yilning 26 avgust kuni ichki ishlar xodimlari tomonidan “Qoradori-2018” tadbiri o‘tkazildi. Bu haqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabar berdi.
Tadbir davomida Xalqobod mahallasida yashovchi E.A.ning uyi omborxonasidan 8 kg. 6,1 gr. “marixuana” giyohvandlik vositasi topilib, daliliy ashyo sifatida olindi. 
Holat yuzasidan jinoyat ishi qo‘zg‘atilib, tergov harakatlari olib borilmoqda.